# קריאה לשם ריפוי

כשזה מגיע לנפש, ישנם סוגים רבים של רפואה. למשל: גור כלבים או חתולים שמתיישב בדיוק על מרכז החזה, עוצם את עיניו ומתפנק; או קרניה הראשונות של השמש בתחילת היום, כאשר הן מלטפות את עור הפנים בעדינות. גם לספרים יש תכונות מרפא שאי אפשר למצוא בשום מקום אחר. לכל אדם קורא יש הספרים המסוימים שיכולים לרומם את רוחו, או לכל הפחות להציע נחמה קלה. ויש גם את אלו שבסוף קריאתם ישנה תחושה שדבר מה זז בנפש, שהקורא אינו לגמרי אותו אדם שהיה כאשר דפדף בעמודים הראשונים. ישנם ספרים שקריאתם מצליחה להציע רפואה של ממש. השבוע, כאשר ציינו שנתיים לאירועי שבעה באוקטובר, ולראשית הימים העגומים שבהם אנחנו נמצאים מאז, פנינו אל הספרים שלנו בניסיון למצוא בהם מעט הגיון והרבה מאוד נחמה. מצאנו שדווקא ספרים שמתמודדים עם אבל באופן ישיר עוזרים לנו להבין משהו לגבי האבל שלנו. משהו בספרים האלו מצליח לנסח עבורנו חלק מהרגשות המופשטים והכאוטיים שלנו. הכנו לכם מקבץ קטן של ספרים שאמנם אין להם קשר לשבעה באוקטובר, אבל הם עוסקים, כל כך אחד בדרכו, באבל או במוות. ספרים שלאחר קריאתם אולי תגלו שמשהו זז בנפש. שחלק קטן ממנה אולי מעט נרפא.

ההנחה השבועית למנויי המגזין ספרי קולנוע וקומיקס עכשיו ב-20% הנחה עם קוד קופון: CINEMA *בתוקף עד 16.10.2025
לרכישה באתר

# הספרייה השבועית

צילום: רוני כספי

דנה שוופי, סופרת, עורכת, ומייסדת כתבי העת לאימה ״בּוּ!״ ו״בלהות״. ספרה הראשון, ״איך להיות מוזה״ ראה אור בהוצאת אפיק. על ״בבית המרפא״ מאת דוד פוגל: פוגל הוא אחד הסופרים שאני חשה כלפיהם אהבה של ממש. הוא עושה דבר לכאורה בלתי אפשרי: כתיבה שהיא גם אירופאית לגמרי וגם עברית לחלוטין, מבלי שהאחד יגרע מן האחר. ״בבית המרפא״, שיצא כמעט במקביל ל״הר הקסמים״ של מאן, משלב גם הוא שניים מהנושאים האהובים עליי: הסנטוריום, והרי האלפים. על ״שירי מלדורור״ מאת לוטראמון: זה טקסט פואטי מופלא שמדגים את הפוטנציאל האסתטי האדיר שיש לכתיבה על אלימות, כאב ורוע. הוא נכתב במאה־19, כמעט נגנז ונשכח, עד שהסוריאליסטים הצרפתים גילו אותו ואימצו אותו כטקסט נבואי. על ״אל לאה״ מאת עמיה ליבליך: ליבליך ישבה בארכיונים של לאה גולדברג: בגנזים, בספרייה הלאומית, ובאוניברסיטה העברית. תוך שקראה כל מה שנמצא בהם, אפילו את המסמכים הבירוקרטיים, היא כתבה יומן שמתעד את ניסיונותיה להכיר את גולדברג היכרות ממשית ולהבין את דמותה ואת יצירתה. יומן זה, על קריאה ועל כתיבה, הוא אחד הטקסטים היפים ביותר שקראתי בשנים האחרונות. למדור המלא בקרו בפייסבוק או באינסטגרם של האחים גרין.

אל תשכחו: כדי להמשיך לקבל את המגזין השבועי שלנו באופן קבוע, יש להירשם לרשימת התפוצה.
← להרשמה למגזין השבועי

# צנזורה זה כל כך 1984

בימים אלו מציינות הספריות בארצות הברית את ״שבוע הספרים המוחרמים״, מסורת שהחלה בשנת 1982 ונועדה לשים זרקור על הספרים המצוינים שהוחרמו, ועדיין מוחרמים, על ידי כוחות האופל שמנסים להשתיק את העולם. ברבות השנים הוחרמו במערב חלק מהספרים הקנוניים ביותר, ובהם ״אליס בארץ הפלאות״ של לואיס קרול, ״לוליטה״ מאת ולדימיר נבוקוב, ואפילו ״יוליסס״ של ג׳יימס ג׳ויס. לפי הספרייה הציבורית של ניו יורק, לא רק שהמנהג הזה של החרמת ספרים עדיין לא עבר מהעולם, אלא שהוא הגיע לשיא של כל הזמנים ב־2023. מה שמביא אותנו למסקנה שאנחנו ככל הנראה חיים בזמנים חשוכים מאוד. זו הזדמנות טובה לחזור ולקרוא את ״1984״ של ג׳ורג׳ אורוול, ספר שעוסק באופן ישיר בצנזורה ובמשטרים אפלים, ובאופן אירוני הוחרם בעצמו על ידי משטרים אפלים ומצנזרים.

10 שאלות ספרותיות ברומן הגרפי ״מאוס״ מאת ארט שפיגלמן כל היהודים מצוירים כעכברים. כאילו חיות מצוירים הגרמנים והפולנים? באיזה ספר ישנו חומר בשם ״קרח 9״ שהופך נוזלים למוצקים? באיזה ספר אפשר למצוא במקור את המונח ״כנסיית השכל״, שם של להקת רוק ישראלית משנות התשעים? מה משותף ללפיד, הראבן, ואפפל? מה משותף לסיימון, רוג׳ר, ג׳ק וחזרזיר? מי נקרא לחלופין צחי, שלגי, סנואי, ומילו? בעקבות איזה ספר הוצאה פתווה נגד הסופר סלמאן רושדי? בהשראת איזה ספר נכתב ״יומנה של ברידג׳ט ג׳ונס״? איזה ספר מהמאה ה־14 מתאר קבוצת צעירים שמתכנסים בכפר כדי לברוח ממגפת הדבר? איזה אירוע היסטורי הוא הרקע לעלילת הספר ״ימי צקלג״ מאת ס. יזהר?
לתשובות באתר

greenbrothers.co.il | ידידיה פרנקל 39, תל אביב | 03-5238501
לחצו כאן אם אתם רוצים לקבל פחות מיילים - Manage Preferences לחצו כאן אם אתם רוצים להפסיק לקבל מיליים -